સુરેન્દ્રનગર જિલ્લામાં આર.આર. સેલ અને બહારની પોલીસે દરોડા કરતા છેલ્લા કેટલાક સમયથી પોલીસની કામગીરી શંકાના ઘેરામાં આવી ગઈ હતી. આ દરમિયાન જિલ્લા પોલીસ વડાએ સંતોષકારક કામગીરી ન થતા અચાનક કડક વલણ અપનાવી સાગમટે બદલીના ઓર્ડર કરતા ચકચાર ફેલાઈ છે. જેમાં એલ.સી.બી. પી.આઈ., પી.એસ.આઈ. સહિત ૧૮ કર્મીઓને સંતોષકારક કામગીરી ન થતા બદલીના આદેશો કરતા એલ.સી.બી.માં વિસર્જનનો ઘાટ સર્જાયો છે. આ ઉપરાંત પેરોલ ફ્લો સ્કવોર્ડના પી.એસ.આઈ. અને એસ.ઓ.જી.ના ૩ પોલીસકર્મીઓની બદલીના આદેશો છૂટ્યા છે.